વ્યક્તિગત ક્ષમતા કેળવવામાં અગત્યની અને ઉપયોગી બાબત છે હેતુની સ્પષ્ટતા. કેટલાક લોકો જીવનમાં બહુ ઝડપથી સફળતા મેળવી લે છે, કેમ કે તેમણે પહેલેથી જ નક્કી કરી દીધું હોય છે કે તેઓ જીવનમાં શું મેળવવા માંગે છે. તેમનાં ધ્યેય નક્કી હોવાથી તેઓ આ ધ્યેય સિદ્ધ કરવા હંમેશાં પ્રયત્નશીલ રહે છે. તેઓ પોતાના માર્ગ પરથી ક્યારેય ચલિત થતા નથી. સ્પષ્ટ ધ્યેય અને તે ધ્યેય પ્રાપ્ત કરવા માટેની સતત જાગૃતતાને લીધે તેઓ પોતાનું ધ્યેય જલ્દીથી પ્રાપ્ત કરી શકે છે.